
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαγόρευση κυνηγίου σε περιοχές του Δήμου 

Χίου. 1 

Ανανέωση απαγόρευσης Θήρας περιορισμένης χρο¬ 
νικής διάρκειας. 2 

Αναθεώρηση Αδειας Λειτουργίας της Μονάδας Φρο¬ 
ντίδας Ηλικιωμένων (ΜΦΗ) ιδιοκτησίας Μαρίας 
Τσαμασφήρα με το διακριτικό τίτλο «ΑΝΑΓΕΝ¬ 
ΝΗΣΙΣ». 3 

Σύσταση προσωρινών προσωποπαγών θέσεων με 
σχέση εργασίας Ι.Δ.Α.Χ. 4 


ΑΠΟΦΑΣΕΙ Σ 

Αριθμ. 36608/1767 (1) 


Απαγόρευση κυνηγίου σε περιοχές του Δήμου Χίου. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις δ/ξεις του άρθρου 258 παρ. 5 του Ν.Δ.86/69 που 
προστέθηκε με το άρθρο 7 παρ. 3 του Ν. 77/75 «Περί 
αντικαταστάσεως και συμπληρώσεως διατάξεων του 
Ν.Δ. 86/69». 

2. Τις δ/ξεις της υπ’ αριθ. 414985/29-11-1985 (ΦΕΚ 757/ 
Β718-12-85) κοινής υπουργικής απόφασης «Μέτρα δια¬ 
χείρισης της άγριας πτηνοπανίδας» όπως αυτή τρο¬ 
ποποιήθηκε με τις υπ’ αριθ. 366599/16-12-96 (ΦΕΚ 1188 
Β/96) και 294283/23-12-97 (ΦΕΚ 68 Β/98) κοινή υπουργική 
απόφαση. 

3. Την υπ’ αριθ. 78006/2538/1-7-1994 εγκύκλιο δ/γή του 
Γενικού Γραμματέα Δασών και Φ.Π. «Απαγορεύσεις κυ¬ 
νηγιού ορισμένου χρόνου». 

4. Τις δ/ξεις του Ν.2503/97 «Διοίκηση ,οργάνωση, στε- 
λέχωση της περιφέρειας, ρύθμιση θεμάτων για την Το¬ 
πική Αυτ/ση και άλλες δ/ξεις». 

5. Τα άρθρα 6,238 και 280 του Ν. 3852/2010 «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α). 

6. Το Π.Δ. 143/2010 «Οργανισμός της Αποκεντρωμένης 
Διοίκησης Αιγαίου» (ΦΕΚ 236/Α). 


7. Το άρθρο 90 του Π.Δ. 63/05 «Κωδικοποίηση νομο¬ 
θεσίας για την Κυβέρνηση και τα Κυβερνητικά όργανα» 
(ΦΕΚ 98 Α/05). 

8. Την υπ’ αριθ. 50524/5097/30-10-2012 απόφαση 
του Γ.Γ. Αποκεντρωμένης Διοίκησης Αιγαίου «Παροχή 
εξουσιοδότησης υπογραφής διοικητικών πράξεων και 
εγγράφων “Με εντολή Γ ενικού Γ ραμματέα” στον Προ¬ 
ϊστάμενο της Γενικής Δ/νσης Δασών και Αγροτικών 
Υποθέσεων της Αποκεντρωμένης Διοίκησης Αιγαίου 
και στους Προϊσταμένους των οργανικών μονάδων 
αυτής» (ΦΕΚ 3243/ Β/5-12-2012). 

9. Την υπ’ αριθ. 38332/2322/2012 απόφαση απαγόρευ¬ 
σης κυνηγιού της ΓΓΑΔΑ (ΦΕΚ 2435/6-9-2012 τ.Β'). 

10. Την εισήγηση του αρμόδιου γραφείου της Δ/νσης 
Δασών Χίου για αλλαγή των ορίων απαγόρευσης του 
κυνηγιού στην καμένη περιοχή από την πυρκαγιά στις 
18-8-2012, αποφασίζουμε: 

Απαγορεύουμε το κυνήγι όλων των θηραμάτων μέχρι 
18-8-2015 σε έκταση εμβαδού εκατόν εβδομήντα έξι χι¬ 
λιάδων και τριακοσίων ενενήντα στρεμμάτων στις πε¬ 
ριοχές των δημοτικών και τοπικών κοινοτήτων Καρυών, 
Δαφνώνα, Αγίου Γεωργίου Συκούση, Αρμολίων, Θολοπο- 
ταμίου, Διδύμας, Κοινής, Καλαμωτής, Πυργίου, Ολύμπων, 
Ελάτας, Λιθίου, Αυγωνύμων, Αναβατού, Διευχών και Πι- 
τυούς Δήμου Χίου λόγω καταστροφής της χλωρίδας 
από την πυρκαγιά που εξερράγη την 18-08-2012. 

Η έκταση αποτυπώνεται στον από Ιούλιο 2013 συνημ¬ 
μένο χάρτη κλίμακας 1: 40.000 της δασολόγου Κοιλου- 
κου Θωμαΐτσα και ορίζεται ως εξής: 

Βόρεια: Αρχίζει από τη θέση Αψιλές επί της επαρχια¬ 
κής οδού Χίου - Βολισσού όπου ξεκινά ο δασικός δρόμος 
που οδηγεί στη θέση «Λίμνη- Κουκουδότσουμπος» και 
με κατεύθυνση ανατολική ακολουθεί την επαρχιακή 
οδό μέχρι τον κόμβο με τον δρόμο προς Αναβατό στη 
θέση Δεκαοχτώ. 

Ανατολικά: Από το θέση Δεκαοχτώ ακολουθεί το χω¬ 
ματόδρομο προς Αναβατό μέχρι τη θέση Ανδρόλακκος 
πλησίον του υφιστάμενου ποιμνιοστασίου. Στη συνέ¬ 
χεια με κατεύθυνση Νότια φθάνει στο ύψωμα Σπιλάκια 
στο υφιστάμενο τριγωνομετρικό σημείο. Από εκεί και 
σε ευθεία νοητή γραμμή φθάνει στην εκκλησία της 
Παναγιάς της Αρβανίτισσας στην ομώνυμη θέση, από 
την οποία ακολουθώντας τον υφιστάμενο χωματόδρο¬ 
μο καταλήγει στην επαρχιακή οδό Χίου - Αυγωνύμων 

την οποία ακολουθεί με κατεύθυνση ανατολική μέχρι 
τη διασταύρωση προς Αγία Παρασκευή μετά τη Μονή 
Κουρνά. Από το σημείο αυτό συνεχίζει νότια επί του 
υφιστάμενου ασφαλτοστρωμένου δρόμου ο οποίος οδη¬ 
γεί στον οικισμό Δαφνώνα αφού διέλθει από το γεφύρι 
Αγίου Φανουρίου. Από τον οικισμό Δαφνώνα ακολουθεί 
με κατεύθυνση Νοτιοδυτική το δρόμο προς Καναβου- 
τσάτο - Αγιο Θωμά και στη συνέχεια ακολουθώντας 
τον αγροτικό δρόμο συναντά την επαρχιακή οδό Αγ. 
Γεωργίου Συκούση - Αυγωνύμων στο ύψος του γηπέδου 
του Αγ. Γ εωργίου Συκούση. 

Από το σημείο αυτό κατέρχεται στον ποταμό Κατράρη 
τον οποίο ακολουθεί μέχρι το γεφύρι του Κοντυλόπου 
όπου καταλήγει και η ομώνυμη παράκαμψη. Στη συνέ¬ 
χεια ακολουθεί τον παλιό επαρχιακό δρόμο μέχρι τη 
θέση Ισιο όπου συναντά τυφλό αγροτικό δρόμο τον 
οποίο ακολουθεί μέχρι το τέλος του. Στη συνέχεια ακο¬ 
λουθεί ευθεία νοητή γραμμή μέχρι την εκκλησία της 
Παναγίας Σικελίας. Κατόπιν ακολουθεί τον ασφαλτό- 
δρομο μέχρι να συναντήσει την επαρχιακή οδό Θολο- 
ποταμίου-Καλαμωτής την οποία ακολουθεί περνώντας 
ανατολικά του φράγματος Κατράρη φθάνοντας στον 
οικισμό της Καλαμωτής. 

Από τον οικισμό της Καλαμωτής ακολουθεί την επαρ¬ 
χιακή οδό Καλαμωτής - Αρμολίων μέχρι που να συνα¬ 
ντήσει την επαρχιακή οδό Χίου-Μεστών την οποία ακο¬ 
λουθεί μέχρι τον δυτικό κόμβο Πυργίου προς Ολύμπους. 

Στη συνέχεια ακολουθεί τον δρόμο προς τον οικισμό 
Πυργιού και την Μονή Αγ. Γ εωργίου και συνεχίζοντας 
τον χωματόδρομο φθάνει στο εξωκλήσι της Αγ. Τριά- 
δας (Αγ Ζαχαρία) όπου συναντά τον ασφαλτοστρωμένο 
δρόμο Πυργιου - Καρυντας. 

Νότια: Κατόπιν ακολουθεί τον ασφαλτοστρωμένο 
δρόμο Καρυντας - Πυργίου μέχρι να συναντήσει την 
επαρχιακή οδό Χίου-Μεστών στον κάμπο του Πυργίου 
την οποία ακολουθεί μέχρι την θέση Βιγλιά όπου αρ¬ 
χίζει ο χωματόδρομος που οδηγεί προς την μάνδρα 
(ποιμνιοστάσιο) του Κούκου. Στη συνέχεια ακολουθεί 
τον χωματόδρομο προς την μάνδρα του Κούκου και 


με κατεύθυνση νότια ακολουθώντας ανώνυμο λαγκάδι 
φθάνει στον ασφαλτοστρωμένο δρόμο Πυργίου - Κάτω 
Φανών, στην θέση Βουκλαστη, τον ακολουθεί μέχρι την 
θέση Κάτω Φανό όπου συναντά τον δρόμο Κάτω Φα¬ 
νών - Ολύμπων. 

Δυτικά: Ακολουθεί τον δρόμο Κάτω Φανών - Ολύ¬ 
μπων μέχρι στην θέση Πατελια όπου συναντά το 
χωματόδρομο που οδηγεί στην επαρχιακή οδό Χίου- 
Μεστών την οποία ακολουθεί μέχρι την συμβολή με 
τον δρόμο προς Ποταμούς πριν τον οικισμό Ολύμπων. 
Από εκεί ακολουθεί τον δρόμο προς Ποταμούς μέχρι 
την θέση Σταυρι στη διασταύρωση με το δρόμο προς 
θέση Λαγκάδα. 

Συνεχίζει ανατολικά το δρόμο και φθάνει στην θέση 
Λαγκάδα στο υφιστάμενο ποιμνιοστάσιο. Με κατεύθυν¬ 
ση νοτιοανατολική ακολουθώντας τον χωματόδρομο και 
στην συνέχεια το ρέμα φθάνει στον ασφαλτοστρωμένο 
επαρχιακό δρόμο Πυργίου - Ελάτας στην θέση Κοντού. 
Στην συνέχεια ακολουθώντας τον ασφαλτοστρωμένο 
επαρχιακό δρόμο Πυργίου - Ελάτας - Αγ. Ειρήνης δι¬ 
έρχεται από τον οικισμό Ελάτας και καταλήγει στην 
παραλία της Αγ. Ειρήνης. Ακολουθεί την ακτογραμμή 
από Νότο προς Βορρά μέχρι τη θέση Βαθιά Λαγκάδα 
πριν την περιοχή Τηγάνι Σιδηρούντας. Στη συνέχεια 
ανέρχεται ανώνυμο ρέμα μέχρι τη κορυφογραμμή Κου- 
κουδότσουμπου όπου υπάρχει τριγωνομετρικό σημείο. 
Από εκεί ακολουθεί την νεοδιανοιχθεισα αντιπυρική 
ζώνη μέχρι να φθάσει στη θέση Λίμνη στο τέλος του 
υφιστάμενου δασικού δρόμου. 

Στη συνέχεια με κατεύθυνση Βόρεια ακολουθεί τον 
δασικό δρόμο μέχρι τη θέση Αψιλές από όπου και ξε¬ 
κίνησε. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η υπ’ αρ 38332/2322/27-8-2012 απόφασή μας για απα¬ 
γόρευση κυνηγιού καταργείται από τη δημοσίευση της 
παρούσας. 

Από τις δ/ξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 

Η απόφαση αυτή να δημοσιευθεί στην Εφημερίδα της 
Κυβέρνησης. 

Χίος, 19 Ιουλίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Διευθυντής Δασών Χίου 
ΚΩΝΣΤΑΝΤΙΝΟΣ ΜΠΕΛΛΑΣ 

-♦- 

Αριθμ. 42440/3480 (2) 

Ανανέωση απαγόρευσης Θήρας περιορισμένης 
χρονικής διάρκειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ- 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις: 

α. Του άρθρου 280 του Ν.3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτ/σης και της Αποκεντρωμέ¬ 
νης Διοίκησης-Πρόγραμμα Καλλικράτης». 

β. Του Π.Δ. 141/2010 (ΦΕΚ 234/27-12-2010) «Οργανισμός 
της Αποκεντρωμένης Διοίκησης Ηπείρου-Δυτικής Μα¬ 
κεδονίας». 

γ. Του άρθρου 258 παρ. 5 του Ν.Δ. 86/1969 «Περί δα¬ 
σικού κώδικα», όπως η παρ. 5 προστέθηκε με το άρθρο 
7 παρ. 3 του Ν 177/75. 

2. Την αριθμ. 414985/29-11-1985 (ΦΕΚ 757/18/12/1985 Τεύ¬ 
χος Β) κοινή απόφαση των Υφυπ. Εθνικής Οικονομίας 
και Αναπλ. Υπ. Γεωργίας «Μέτρα διαχείρισης πτηνο¬ 
πανίδας». 

3. Την αριθμ. 5184/1464/22-2-2012 απόφαση της Γεν. 
Γραμματέας Αποκεντρωμένης Διοίκησης Ηπείρου-Δυτ. 
Μακεδονίας (ΦΕΚ 769/15-3-2012 τεύχος Β) «παροχή 
εξουσιοδότησης υπογραφής πράξεων και εγγράφων 
με εντολή Γ.Γ.Α.Δ.Η. - Δ.Μ. στον προϊστάμενο της Γ εν. Δ/ 
νσης Δασών και Αγροτικών Υποθέσεων και στους προ¬ 
ϊσταμένους της Δ/νσης Συντονισμού και Επιθεώρησης 
Δασών, των Δ/νσεων Δασών των Π.Ε.,των Δασαρχείων 
και των Δ/νσεων Αγροτικών Υποθέσεων». 

4. Τις υπ’ αριθμ. 78006/2538/1-7-1994 και 67253/1710/ 
2-4-1996 Δ/γές του Υπ. Γεωργίας «Απαγορεύσεις κυνη¬ 
γιού ορισμένου χρόνου». 

5. Τα αριθ. 23/6-7-2013 και 32/25/6/2013 έγγραφα των 
Κ.Σ. Μαργαριτίου και Παραμυθιάς αντίστοιχα, καθώς 
και το αριθμ. 316/12-7-2011 έγγραφο της Ε' Κ.Ο.Η., με τα 
οποία συνηγορούν για την ανανέωση της απαγόρευσης 
Θήρας περιορισμένης χρονικής διάρκειας 

6. Την υπ’ αριθμ. Δ.Υ/22-7-2013 πρόταση της υπεύ¬ 
θυνης Θήρας Κατερίνας Γκαμπρέλα, σε συνδυασμό με 
το γεγονός ότι στην περιοχή των Τοπικών Κοινοτήτων 
Μαργαριτίου και Σπαθαραίων, Δ. Ε. Μαργαριτίου, Δήμου 


Ηγουμενίτσας και της Τ.Κ. Καρβουναρίου, Δ.Ε. Παραμυ¬ 
θιάς, Δήμου Σουλίου, Π.Ε. Θεσπρωτίας, εξακολουθούν 
να επικρατούν ιδανικές συνθήκες για την προστασία, 
ανάπτυξη, αναπαραγωγή και επιβίωση όλων των θηρα¬ 
μάτων, αποφασίζουμε: 

Ανανεώνουμε την ισχύ της υπ’ αριθμ. 42550/3538/ 
26/7/2012 απόφασης του Προϊσταμένου της Δ/νσης 
Δασών Θεσπρωτίας (ΦΕΚ 2295/Β76-8-2012) και απαγο¬ 
ρεύουμε το κυνήγι όλων των θηραμάτων για τρία (3) 
έτη, ήτοι από 1-8-2013 έως και 1-8-2016, στην περιοχή 
της Τοπικών Κοινοτήτων Μαργαριτίου και Σπαθαραί¬ 
ων, Δ.Ε. Μαργαριτίου, (Δήμου Ηγουμενίτσας) και στην 
περιοχή της Τοπικής Κοινότητας Καρβουναρίου, Δ.Ε. 
Παραμυθιάς (Δήμου Σουλίου), σε έκταση εμβαδού 15.000 
στρεμμάτων περίπου, στις θέσεις «Μεσοβούνι, Βρακανί- 
δα, Ζακουρίκια, Κίνταλι, Γερακάρι», όπως απεικονίζεται 
στο συνημμένο απόσπασμα χάρτη, τα όρια της οποίας 
έχουν ως ακολούθως: 

ΝΟΤΙΑ: Αρχίζει από θέση «Ζακουρίκια» όπου βρίσκε¬ 
ται ο στάβλος του Μπάμπου, ακολουθεί το δρόμο της 
ύδρευσης μέχρι που συναντά την κορυφογραμμή Κα- 
λοδίκι, όπου υπάρχει δεξαμενή ύδρευσης, καταλήγει 
στη γέφυρα Πυργί όπου εφάπτεται της Εθνικού οδού 
Ηγουμενίτσας-Πρέβεζας. 

ΔΥΤΙΚΑ: Ακολουθεί την Εθνική οδό Ηγουμενίτσας- 
Πρέβεζας, συναντά την βρύση με τον πλάτανο, συνεχίζει 
έως την βρύση του Αϊ Θωμά, πηγές Κίνταλι και καταλή¬ 
γει στην θέση Κιάφα Μπουζούρι όπου και συναντά τον 
υπάρχοντα δασικό δρόμο. 

ΒΟΡΕΙΑ: Ακολουθεί τον δασικό δρόμο Μαργαριτίου- 
Καρβουναρίου, Πηγάδι Ζούμπα, Νταμάρι Καρβουναρίου, 
Κοκκινοχώματα και καταλήγει στο Νταμάρι Κουράμπαλη 
όπου εφάπτεται με τον επαρχιακό δρόμο Παραμυθιάς - 
Μαργαριτίου. 

ΑΝΑΤΟΛΙΚΑ: Ακολουθεί τον επαρχιακό δρόμο Παρα- 
μυθιάς-Μαργαριτίου και καταλήγει στη θέση «Ζακουρί¬ 
κια» όπου και άρχισε. 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Οι παραβάτες της παρούσας τιμωρούνται με τις ποι¬ 
νές που προβλέπονται από το άρθρο 287 παρ. 9 και 18 
του Ν.Δ. 86/1969 «Περί δασικού κώδικα» όπως η παρά¬ 
γραφος 18 προστέθηκε με το άρθρο 16 του Ν.Δ. 996/1971 
και του άρθρου 9 παρ.3 της υπ’ αριθμ.414985/1985 (ΦΕΚ 
757/Β71985) κοινής απόφασης των Υπουργών Εθνικής 
Οικονομίας και Γ εωργίας. 

Μετά τη δημοσίευση της παρούσας απόφασης παύει 
να ισχύει η με αριθμ. 42550/3538/26-7-2012 απόφαση του 
Προϊσταμένου της Δ/νσης Δασών Θεσπρωτίας, η οποία 
έχει δημοσιευθεί στην Εφημερίδα της Κυβερνήσεως 
(ΦΕΚ 2295/6-8-2012,Τεύχος Β). 

ΟΡΙΑ ΑΠΑΓΟΡΕΥΣΗΣ ΘΗΡΑΣ ΠΕΡΙΟΡΙΣΜΕΝΗΣ ΧΡΟΝΙΚΗΣ ΔΙΑΡΚΕΙΑΣ 
ΑΠΟΣΠΑΣΜΑ ΦΥΛΛΟ ΧΑΡΤΗ ΠΑΡΓΑΣ 
ΚΛΙΜΑΚΑ 1:50000 



Έκταση : 15.000 στρέμματα περίπου 

Είδος απαγόρευσης : Για όλα τα θηράματα 

Διάρκεια απαγόρευσης : Από 1-08-2013 μέχρι και 1-08-2016 

Συνοδεύει την Αριθμ.42440/3480/23-7-2013 απόφαση του Δ/ντή Δασών Θεσπρωτίας 

Δασική Αρχή : Διεύθυνση Δασών Θεσπρωτίας 


Όρια Απαγόρευσης Θήρας 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 03 % 


Η Συντάκτρια 



Κατερ#ΕΓΓ καμ7ΐρέλα 
Δασοπόνος ΤΕ με Β βαθμό 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 23 Ιουλίου 2013 

Με εντολή Γενικού Γραμματέα 
Αποκεντρωμένης Διοίκησης 
Ο Προϊστάμενος Διεύθυνσης Δασών Θεσπρωτίας 
ΑΘΑΝΑΣΙΟΣ ΓΚΑΝΤΖΙΟΣ 

-♦- 

Αριθμ. 4674 (3) 

Αναθεώρηση Αδειας Λειτουργίας της Μονάδας Φροντί¬ 
δας Ηλικιωμένων (ΜΦΗ) ιδιοκτησίας Μαρίας Τσαμα- 
σφήρα με το διακριτικό τίτλο «ΑΝΑΓΕΝΝΗΣΙΣ». 

Ο ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΤΟΜΕΑ ΑΘΗΝΩΝ 

Έχοντας υπόψη: 

1. Τις διατάξεις του άρθρου 160 του Ν. 3852/2010 (ΦΕΚ 
87/7-6-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

2. Τις διατάξεις του Π.Δ. 145/27-12-2010 (ΦΕΚ 238/ 
27-12-2010) «Οργανισμός της Περιφέρειας Αττικής», όπως 
τροποποιήθηκε με τις διατάξεις του υπ’ αριθ. 44403/ 
20-10-2011 (ΦΕΚ 2494/4-11-2011) «Εγκριση Τροποποίησης 
του Οργανισμού Εσωτερικής Υπηρεσίας της Περιφέρει¬ 
ας Αττικής». 

3. Την υπ’ αριθ. οικ 120400/29-11-2011 (ΦΕΚ 2973/τ.Β7 
23-12-2011) απόφαση Περιφερειάρχη Αττικής περί Μετα¬ 
βίβασης Αρμοδιοτήτων Αντιπεριφερειαρχών. 

4. Τις διατάξεις του Ν.2345/95 «Οργανωμένες Υπηρε¬ 
σίες Παροχής Προστασίας από φορείς Κοιν. Πρόνοιας 
και άλλες διατάξεις» ( ΦΕΚ 213/95 τ.Α'). 

5. Τ ις διατάξεις των υπ. αποφάσεων α) Π4β/οικ3176/1996, 
ΦΕΚ 455/τ.Β7ΐ4-6-1996 «Προϋποθέσεις Ίδρυσης και Λει¬ 
τουργίας ΜΦΗ από ιδιώτες (κερδοσκοπικού χαρακτήρα) 
και β) Π4β/οικ4690/1996, ΦΕΚ 833/τ.Β'/11-9-1996 «Προϋπο- 
ΟέσειςΊδρυσης και Λειτουργίας ΜΦΗ μη κερδοσκοπικού 
χαρακτήρα (ΜΦΗ-ΜΚ)» του Υπουργείου Υγείας - Πρό¬ 
νοιας, όπως τροποποιήθηκαν και συμπληρώθηκαν με 
τις διατάξεις της υπ. απόφασης Π1γ/οικ81551/2007, ΦΕΚ 
1136/τ.Β76-7-2007. 

6. Τις διατάξεις της υπ. απόφασης Π1 γ/οικΐ29673/2009, 
ΦΕΚ 2190/τ.Β72-10-2009 «Τροποποίηση και Συμπλήρωση 
της Π1γ/οικ81551/2007, ΦΕΚ 1136/τ.Β76-7-2007. 

7. Τις διατάξεις της υπ. απόφασης Π1γ/οικ80794/2011, 
ΦΕΚ 1736/τ.Β73-8-2011 τροποποίηση των σχετ. (5) και (6). 

8. Τις διατάξεις της υπ. απόφασης Δ27/οικ7603/329/ 
15-03-2013, ΦΕΚ 745/Β701-04-2013 «Τροποποίηση της 
Π1 β/ο ικδΐ551/25-06-2007...». 

9. Τις διατάξεις των Ν. 3242/04 (ΦΕΚ 102/Α704) «Ρυθμί¬ 
σεις για την οργάνωση και λειτουργία της Κυβέρνησης, 
τη διοικητική διαδικασία και τους ΟΤΑ» και Ν. 3448/06 
(ΦΕΚ 57/Α706) «Για την περαιτέρω χρήση πληροφοριών 
του δημοσίου τομέα και τη ρύθμιση θεμάτων αρμοδιό¬ 
τητας Υπουργείου Εσωτερικών», σύμφωνα με τις οποίες 
η Υπηρεσία μας προέβει στην αυτεπάγγελτη αναζήτηση 
δικαιολογητικών. 

10. Τις διατάξεις του Ν. 3844/2010, ΦΕΚ 63/Α73-5-2010 
«Προσαρμογή της Ελληνικής Νομοθεσίας στην Οδηγία 
2006/123/ΕΚ του Ευρωπαϊκού Κοινοβουλίου και του Συμ¬ 
βουλίου της Ευρωπαϊκής Ένωσης. 


11. Τις διατάξεις της υα ΔΙΑΔΠ/ΦΑ 22/19222 Υπ. Εσω¬ 
τερικών, σε εκτέλεση του αρ. 6 του Ν.3844/2010, ΦΕΚ 
63/Α73-5-2010. 

12. Τ ις διατάξεις της υπ. απόφασης ΑΔΑ: 457ΡΘ-2ΡΛ, 
Αριθ. Πρωτ. ΠΙγ/ΓΠ οικΐ23831/9-11 -2011, ΦΕΚ 266/Β72011 
του Υπουργείου Υγείας και Κοινωνικής Αλληλεγγύης 
«Περί διεκπεραίωση και μέσω ΕΚΕ της διαδικασίας χο¬ 
ρήγησης άδειας ίδρυσης, λειτουργίας και αναθεώρησης 
των ΜΦΗ σε εκτέλεση των διατάξεων του Ν. 3844/2010». 

13. Τις διατάξεις της υα Δ27/οικ17112/425/21-8-2012, ΦΕΚ 
2424/Β/3-9-2012, Υπουργείου Εργασίας και Κοινωνικής 
Πρόνοιας, περί παράτασης του χρόνου χορήγησης 
άδειας ίδρυσης και άδειας λειτουργίας στις ΜΦΗ. 

14. Τις διατάξεις της Πράξης Νομοθετικού Περιεχομέ¬ 
νου ΦΕΚ 256/Α/31 -12-2012, Κεφ. Α', Υπουργείο Εσωτερι¬ 
κών, Ζητήματα Αρμοδιοτήτων των άρθρων 94, 95 και 
204 του ν. 3852/2010. 

15. Την υπ’ αριθ. ΚΠ 6184/11-9-1981 απόφαση χορήγησης 
άδειας λειτουργίας στη Μονάδα Φροντίδας Ηλικιωμέ¬ 
νων με τον διακριτικό τίτλο «ΑΝΑΓΕΝΝΗΣΙΣ», στο όνομα 
της ιδιοκτήτριας Μαρίας Τσαμασφήρα, για το κτίριο της 
οδού Δαριώτου 13 και Πίνδου, περιοχή Κηφισιάς. 

16. Την υπ’ αριθμ. 434/12-01-2012 αίτηση του Σπαθάρη 
Δημητρίου, ως νομίμου εκπροσώπου και διαχειριστή της 
εταιρείας με τον διακριτικό τίτλο «ΣΑΡΡΗΜΑΝΩΛΕΙΟ 
ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ ΕΠΕ», με τα νόμιμα 
δικαιολογητικά τα οποία εμπεριέχονται στο φάκελο, 
αποφασίζουμε: 

Αναθεωρούμε την σχετ. (15) λόγω μεταβολής του ιδι¬ 
οκτησιακού καθεστώτος και αλλαγής του διακριτικού 
τίτλου της Μονάδας. Η Μονάδα στο εξής και δια της 
παρούσης θα λειτουργεί υπό την ευθύνη της εταιρείας 
«ΣΑΡΡΗΜΑΝΩΛΕΙΟ ΜΟΝΑΔΑ ΦΡΟΝΤΙΔΑΣ ΗΛΙΚΙΩΜΕΝΩΝ 
ΕΠΕ», και θα έχει το διακριτικό τίτλο «ΑΝΑΓΕΝΝΗΣΗ 
ΠΑΛΛΑΣ». 

Κατά τα λοιπά ισχύει η σχετ. (15) απόφαση. 

Η επιχείρηση υποχρεούται να προσλάβει το απαραίτη¬ 
το προσωπικό σύμφωνα με τις διατάξεις των σχετικών 
υπουργικών αποφάσεων. Επίσης υποχρεούται να επιτρέ¬ 
πει τον έλεγχο από το αρμόδιο όργανο της εποπτεύ- 
ουσας Αρχής, σύμφωνα με τις διατάξεις του Ν. 2345/95. 

Οποιαδήποτε παρέκκλιση ή μη συμμόρφωση προς τις 
ρυθμίσεις των σχετικών υπουργικών αποφάσεων που 
διέπουν την ίδρυση και την λειτουργία ΜΦΗ, συνεπάγε¬ 
ται την άρση της άδειας ίδρυσης και λειτουργίας της 
εν λόγω επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 28 Ιουνίου 2013 

Ο Αντιπεριφερειάρχης 
ΚΩΝΣΤΑΝΤΙΝΟΣ ΜΑΝΙΑΤΗΣ 

-♦- 

Αριθμ. απόφ. 1280 (4) 

Σύσταση προσωρινών προσωποπαγών θέσεων με 
σχέση εργασίας Ι.Δ.Α.Χ. 

Η ΔΗΜΑΡΧΟΣ ΒΟΪΟΥ 

Έχοντας υπόψη: 

α) Την διάταξη του άρθρου 107 παρ.3 του Ν. 3852/2010 
σύμφωνα με την οποία «Υφιστάμενες αστικές εταιρείες 
μη κερδοσκοπικού χαρακτήρα συνεχίζουν να λειτουρ¬ 
γούν σύμφωνα με τις διατάξεις του άρθρου 267 του 

Κ.Δ.Κ. και με την επιφύλαξη των διατάξεων της παρ. 1 
του άρθρου 111 του παρόντος», σύμφωνα δε με την περ. 
β' της παρ. 1 του άρθρου 111 του παραπάνω νόμου «οι 
αστικές εταιρείες μη κερδοσκοπικού χαρακτήρα του 
άρθρου 267 του Κ.Δ.Κ., στις οποίες συμμετέχουν πε¬ 
ρισσότεροι δήμοι ή και άλλοι φορείς (όπως συμβαίνει 
και με την Αστική Εταιρεία Διαχείρισης του Βιοτεχνικού 
Πάρκου), συνεχίζουν να λειτουργούν ως έχουν, μέχρι 
τη λήξη του χρόνου που προβλέπεται στη συστατική 
τους πράξη [...]». 

β) Τη συστατική πράξη της «Αστικής Εταιρείας Δια¬ 
χείρισης Βιοτεχνικού Πάρκου», το άρθρο 4 της οποίας 
ορίζει ότι «Η διάρκεια της Εταιρείας είναι αορίστου 
χρόνου» και το άρθρο 12 αυτής ότι «Η Εταιρεία λύεται 
με κοινή συμφωνία των Εταίρων [...]». 

γ) Τη διάταξη της παρ. 1 περ.γ' του άρθρου 267 του 
Κ.Δ.Κ. σύμφωνα με την οποία «Η πρόσληψη προσωπικού 
[...] από τις αστικές εταιρείες ΟΤΑ μη κερδοσκοπικού χα¬ 
ρακτήρα διενεργούνται βάσει των αντίστοιχων κανόνων 
που ισχύουν για τις δημοτικές ή κοινοτικές κοινωφελείς 
επιχειρήσεις». 

δ) Τη διάταξη της παρ. 3 του άρθρου 11 του Ν. 4071/2012 
που αφορά το προσωπικό των Δημοτικών επιχειρή¬ 
σεων με ειδικό σκοπό τη λειτουργία ραδιοφωνικού ή 
τηλεοπτικού σταθμού και ορίζει ότι «όσον αφορά το 
προσωπικό των ως άνω επιχειρήσεων εφαρμόζονται οι 
κείμενες διατάξεις» καθώς και την παρ. 4 του ιδίου ως 
άνω άρθρου η οποία ορίζει ότι «Οι ρυθμίσεις των ως 
άνω παραγράφων εφαρμόζονται και στην περίπτωση 
αστικών μη κερδοσκοπικών εταιρειών των ΟΤΑ, εφόσον 
δεν έχει ολοκληρωθεί η διαδικασία λύσης τους», σε συν¬ 


δυασμό με την παρ. 10 του άρθρου 25 του Ν. 3613/2007 
σύμφωνα με την οποία «α. Προσωπικό αμιγούς δημο¬ 
τικής επιχείρησης ραδιοφωνίας τηλεόρασης, το οποίο 
έχει τριετή τουλάχιστον πραγματική υπηρεσία σε αυτήν, 
δύναται να μεταφερθεί, ύστερα από αίτησή του και με 
την ίδια σχέση εργασίας, στον οικείο Δήμο, με απόφαση 
του οικείου Δημάρχου, β. Το μεταφερόμενο προσωπι¬ 
κό κατατάσσεται σε κενές οργανικές θέσεις, εφόσον 
έχει τα αντίστοιχα προσόντα ή, αν δεν υπάρχουν κενές 
οργανικές θέσεις ή οι υπάρχουσες δεν επαρκούν, η κα¬ 
τάταξη γίνεται σε προσωρινές προσωποπαγείς θέσεις, 
συνιστώμενες με την απόφαση μεταφοράς, και με βάση 
τις ανάγκες του Δήμου, ανάλογα με τα προσόντα του. 
Σε περίπτωση σύστασης προσωρινών προσωποπαγών 
θέσεων, η σχετική απόφαση του Δημάρχου δημοσιεύε¬ 
ται στην Εφημερίδα της Κυβερνήσεως [...]». 
ε) Το υπ’ αριθμ. 46/2005 πρακτικό του ΑΣΕΠ. 

Στ) Τις αιτήσεις των ενδιαφερομένων, 
ζ) Την υπ’ αριθμ. 335/2012 απόφαση του Δημοτικού 
Συμβουλίου του Δήμου Βοίου, κατά το μέρος που αφορά 
στην λύση της αστικής εταιρείας μη κερδοσκοπικού 
χαρακτήρα με την επωνυμία «Αστική Εταιρεία Διαχείρι¬ 
σης Βιοτεχνικού Πάρκου Σιάτιστας (ΒΙΟΠΑ Σιάτιστας)», 
αποφασίζουμε: 

ί. Τη σύσταση προσωρινών προσωποπαγών θέσεων 
με σχέση εργασίας Ιδιωτικού Δικαίου Αορίστου Χρόνου, 
αντιστοίχων ειδικοτήτων, στον Ο.Ε.Υ. του Δήμου Βοίου. 

Ν. Τη μεταφορά και κατάταξη του παρακάτω προσω¬ 
πικού της «ΑΣΤΙΚΗΣ ΕΤΑΙΡΕΙΑΣ ΔΙΑΧΕΙΡΙΣΗΣ ΒΙΟΤΕΧΝΙ¬ 
ΚΟΥ ΠΑΡΚΟΥ ΣΙΑΤΙΣΤΑΣ» στο Δήμο Βοίου ενόψει της 
λύσεως της εν λόγω Εταιρείας. 


Α/Α 

ΕΠΩΝΥΜΟ 

ΟΝΟΜΑ 

ΟΝΟΜΑ ΠΑΤΡΟΣ 

ΑΡΙΘΜ. ΤΑΥΤ. 

ΚΛΑΔΟΣ 

1 . 

Γ καραγκούνης 

Βασίλειος 

Χρήστος 

ΑΒ858025 

ΔΕΙ Διοικητικών 

2. 

Κουτσώνα 

Σωσάννα 

Αλέξιος 

ΑΗ789805 

ΤΕ1 Διοικητικών 


Η απόφαση αυτή να δημοσιευθεί στην Εφημερίδα της Κυβερνήσεως. 


Σιάτιστα, 24 Ιουλίου 2013 
Η Δήμαρχος 

ΠΑΝΑΓΙΩΤΑ ΟΡΦΑΝΙΔΟΥ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

